《送叶季重之官吴门》
宋代·薛师石

君继贤人业，试官阊阖门。
但门要离墓，莫看真娘坟。
虎丘寺前生野草，一花一叶皆丽好。
用心冷淡不此嗜，自有诗礼长探讨。
给旁余閒庭庑空，小舆应亦上垂虹。
桥边风驶寄书便，只写平安报乃翁。
我惭空空易疎斥，时亦抠衣侍函席。
春膏流滑傥寄将，待写续经藏屋壁。

作者简介：（1178—1228）温州永嘉人，字景石，号瓜庐。薛弼曾孙。隐居不仕，筑室会昌湖上。工小楷，篆籀斯隶，深造其极。尤工诗。有《瓜庐集》。